Aarup

Aarup eller Årup er en by på det vestlige Fyn med , beliggende i Årup Sogn ca. 23 kilometer vest for Odense og 37 kilometer øst for Middelfart på jernbanestrækningen Odense-Fredericia.

Byen ligger i Assens Kommune og hører til Region Syddanmark.

Historie

Landsbyen 
Aarup var oprindelig en landsby. I landsbyfællesskabets tid havde den kun 3 gårde og 2 huse uden jord. Driftsformen var tovangsbrug med rotationen 4/4.

Stationsbyen 
Aarup stationsby udviklede sig i 1800-tallet, da der i 1860'erne blev anlagt jernbane over Fyn, og Aarup blev stationsby. Til trods for, at stationen blev lagt blot omkring 100 m syd for den gamle landsby, udviklede stationsbyen sig sydover, ikke nordover, omkring den vej, der krydsede jernbanen i nord-sydgående retning.

Om Aarups hastige udvikling vidner J. P. Trap: Danmarks beskrivelse af byen: i 1. udgave fra 1858: Aarup, næsten ganske udflyttet; 2. udgave fra 1873: foruden jernbanestation og postekspedition findes en folkehøjskole. I 1899 omtales Aarup som en stærkt voksende by med skole, folkehøjskole, realskole, teknisk skole (oprettet i 1880-erne), industriforeningsbygning, apotek (flyttet hertil fra Gribsvad), lægebolig, missionshus, kirkegård, sparekasse (oprettet 1894), 2 møller, købmandsforretninger, maltgøreri, kalkværk, maskin- og vognfabrik m.m., markedsplads, gæstgiveri, jernbane-, telegraf- og telefonstation samt postkontor.

Om Aarups trivsel i det 20. århundrede vidner befolkningsudviklingen:

Ved folketællingen 1911 ernærede sig af indbyggerne i Aarup 46 ved landbrug, 332 ved håndværk og industri, 229 ved handel og 89 ved transport. Ved folketællingen 1930 ernærede sig af Aarups indbyggere 50 af landbrug, 342 ved industri, 200 ved handel og omsætning, 108 ved transport, 52 ved immatriel virksomhed, 95 ved husgerning mens 109 var ude af erhverv og 17 ikke havde oplyst indkomstkilde.

I Aarup ligger Årup Kirke. Aarup har en gammel mølle der ikke længere er aktiv. Der findes desuden et lokalhistorisk arkiv.

Aarup var indtil 2007 hovedby i Aarup Kommune, men indgik efter kommunalreformen i Assens Kommune.

Erhverv 
Den største virksomhed i Aarup er Dan-Foam, der producerer TEMPUR-madrasser. Derudover er der mindre fremstillingsvirksomheder. Distributionscenteret for Hjem-Is flyttede til Odense i 2008. Den vestfynske lokalbank Totalbanken har hovedsæde i byen.

Flere virksomheder kan nævnes: Carl Hansen & Søn, en møbelfabrik tæt på Dan-Foam.

Byens detailhandel er især koncentreret på Bredgade samt dele af Indre Ringvej og Korsgade.

Transport og infrastruktur

Tog 
Regionaltog fra Aarup Station mod:
 Fredericia
 Odense

Bus 
Regionalbus:
Rute 130 - Odense-Aarup-Assens
Rute 131 - Odense-Aarup-Glamsbjerg-Haarby

Lokalbus:
Rute 751
Rute 752
Rute 752

Uddannelsesbus:
Rute 813U Ørsted-Aarup-Kold COLLEGE-SDE Munkebjergvej
Rute 820U Ørsted-Aarup-Tietgen Bolbro 

Bredgade er en del af rute 329 mellem Bogense og Faaborg.

Kultur 
Kulturhuset Industrien rummer bibliotek, biograf, spillested, galleri og Lokalhistorisk Arkiv.

I 2009 lavede TV 2 en række programmer under titlen I en anden del af Danmark. De omhandlede de fire udviklingshæmmede Jan Pedersen, Lilli Sørensen, Lillian Hansen og Flemming Pedersen fra Bostedet Lindebjerg i Aarup.

Omkring 8 km nord for Aarup ligger den nu nedlagte forlystelsespark Fun Park Fyn, som dog har Aarup postnummer.

Notable bysbørn 

 Lasse Helner, sanger og musiker

Lydmor, sangerinde og musiker.

Billeder fra byen

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Viggo Hansen: "Bebyggelsens historie" (Arne Nørrevang og Torben J. Meyer (red.): Danmarks Natur, bind 9: Det bebyggede Land; Politikens Forlag 1970)
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),

 
Byer i Assens Kommune